GERB

**РЕПУБЛИКА БЪЛГАРИЯ**

**МИНИСТЕРСТВО НА КУЛТУРАТА**

София, бул. “Александър Стамболийски”, № 17, тел.: 02/ 9400900; факс: 02/ 9818145;

дежурен тел.: 02/ 9879551; [info@mc.government.bg](mailto:info@mc.government.bg) ; [www.mc.government.bg](http://www.mc.government.bg/)

**проект!**

**ДО**

**МИНИСТЕРСКИЯ СЪВЕТ**

**НА РЕПУБЛИКА БЪЛГАРИЯ**

**Д О К Л А Д**

**ОТ НАЙДЕН ТОДОРОВ – МИНИСТЪР НА КУЛТУРАТА**

**Относно**: *проект на Постановление на Министерския съвет за одобряване на Национална програма „Информационна и медийна грамотност в обществените библиотеки”*

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 8, ал. 1 и чл. 31, ал. 2 от Устройствения правилник на Министерския съвет и на неговата администрация внасям за разглеждане проект на Решение на Министерския съвет за Национална програма „Информационна и медийна грамотност в обществените библиотеки” на основание чл. 1, ал. 5, т. 5.1.2 от Закона за държавния бюджет на Република България за 2024 г. и в изпълнение на чл. 14 от ПМС № 13 от 29 януари 2024 г. за изпълнението на държавния бюджет на Република България за 2024 г., както и в допълнение към предложени с писмо изх. № 04-06-77/21.03.2024 г. разчети, в рамките на заложения двумесечен срок от обнародване на постановление в „Държавен вестник“.

С настоящия проект на Решение се одобряват допълнителни разходи/ трансфери в размер на 800 000 лв. за подпомогне развитието на обществените библиотеки като център за информационна грамотност.

Библиотеките традиционно са възприемани като място за учене през целия живот. Те имат капацитет и достатъчно ресурс да участват в програми за информационна грамотност, както и да развиват свои такива. Библиотеките имат много широк кръг от ползватели на услугите си - от деца до възрастни хора и по този начин имат възможност да развият информационна грамотност в цялата общност. Съвременните условия на бързо технологично развитие, поколенческите характеристики на обучаемите, навлизането на изкуствения интелект в съвременното общество и др. повишават изискванията към библиотеките – към начина на тяхното функциониране, оборудване и не на последно място – персонал.

Съгласно Закона за обществените библиотеки, чл. 2 и чл.3: Обществените библиотеки са образователни, информационни и културни институти с национално и местно значение, които събират, обработват, организират, съхраняват и предоставят за обществено ползване печатни и други произведения и информация, включително за книжовното и литературното културно наследство. Обществените библиотеки осигуряват правото на гражданите на равноправен и свободен достъп до библиотечно-информационното обслужване. Те съдействат за изграждането на гражданското и информационното общество. Обществената библиотека има разнообразни потребители и потенциал да достигне до всички напречни секции на своята общност от деца до възрастни хора, както и до малцинствени групи и образователни и професионални нива и по този начин има възможност да развие информационна грамотност в цялата общност.

Тъй като информационната грамотност е умение за цял живот, обществените библиотеки са местата, които предлагат постоянна подкрепа на лицата за развитието на такъв тип умения с оглед и на непрекъснатото развитие на технологиите и начините на достъпване на информация в съвременното общесто.

Програмата за информационна грамотност ще даде възможност на обществените библиотеки в Република България да разработят свои собствени програми и дейности за широката общественост.

Целта на програмата е да подпомогне развитието на обществените библиотеки като център за информационна грамотност. В информационното общество, в което живеем именно библиотеките са пресечната точка между хората – информацията – грамотността и като културна институция, с отворен достъп до култура и до образование. Място, на което гражданите могат напълно безплатно да развиват своите умения и надграждат своите знания.

Настоящата програма се реализира в изпълнение на разпоредбите на чл.1, ал.5, т.5.1.2 от ЗДБРБ за 2024 г., като разпредели предвидените средства **за дейности на обществените библиотеки**, чрез механизъм, който гарантира равнопоставеност и прозрачност.

Библиотека има разнообразни потребители и потенциал да достигне до всички напречни секции на своята общност от деца до възрастни хора, както и до малцинствени групи и образователни и професионални нива и по този начин има възможност да развие информационна грамотност в цялата общност.

Националната програмата обхваща общо 44 обществени библиотеки, от които Националната библиотека „Св. св. Кирил и Методий“, 27 регионални библиотеки и 16 общински библиотеки на територията на Република България.

Предвижда се изпълнението на новоразработената програма да е в рамките на финансовата 2024 г.

Проектът на Постановление не въвежда норми на европейското право, поради което не се изготвя справка за съответствието му с него.

Предложеният проект на акт не води до въздействие върху държавния бюджет, поради което е приложена финансова обосновка по Приложение № 2.2 към чл. 35, ал. 1, т. 4, буква „б“ от Устройствения правилник на Министерския съвет и на неговата администрация. Необходимите средствата в размер на 2 000 000 лв. се осигурят от централния бюджет.

Проектът на Постановление е свързан с изпълнението на държавния бюджет, поради което на основание § 1а, т. 1 от Допълнителните разпоредби на Закона за нормативните актове не се извършва оценка на въздействието му и не се публикува за обществени консултации.

**УВАЖАЕМИ ГОСПОДИН МИНИСТЪР-ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Предвид гореизложеното и на основание чл. 8, ал. 1 от Устройствения правилник на Министерския съвет и на неговата администрация предлагам на Министерския съвет да приеме проекта на Решение на Министерския съвет за одобрение на „Информационна и медийна грамотност в обществените библиотеки” на основание чл. 1, ал. 5, т. 5.1.2 от Закона за държавния бюджет на Република България за 2024 г. и в изпълнение на чл. 14 от ПМС № 13 от 29 януари 2024 г. за изпълнението на държавния бюджет на Република България за 2024 г.

**НАЙДЕН ТОДОРОВ**

*Министър на културата*